Nicolas Batum

Nicolas Batum (Lisieux, Calvados (Frantzia), 1988ko Abenduaren 14a), hegaleko eta hegal-pibot moduan jokatzen duen saskibaloi jokalari frantziarra da

Frantziako selekzioarekin, gazteen selekzioekin lortutako dominen ondoren (2004an 16 urtetik beherako Europako txapelduna eta 2006an 18 urtetik beherakoena), selekzio nazionalarekin ere, zenbait lorpen eskuratzen ditu, hala nola 2011ko Europako txapelketan zilarrezko domina Lituanian, 2013ko Esloveniako Europako Txapelketan urrezko domina, 2014ko Munduko Kopan brontzezko domina eta bost onenen artean aukeratua, 2019ko Munduko Kopan brontzezko domina eta 2021ean zilarrezko domina Tokio 2020ko Olinpiar Jokoetan.

Biografia

Familia eta haurtzaroa 
Richard Batum Kamerungo jatorriko saskibaloi jokalari profesionalaren semea da Nicolas Batum. Bi urte zituela, aita, aneurisma hautsi baten ondorioz, saskibaloi zelaian hil zen. Nerabezaroan, Caengo Jacques-Monod kolegioan ikasi zuen.

Bizitza pertsonala eta konpromisoak 
Auréliarekin ezkonduta dago, eta Ayden-en (2016ko apirilaren 29), eta Nayeli-ren (2021eko urtarrilaren 23) gurasoak dira.

2015eko urtarrilaren 8an, Miami Heat-en aurkako partidaren beroketa garaian, kamiseta beltz bat jantzi zuen, non «Je suis Charlie» (Ni Charlie naiz) idatzita dagoen Charlie Hebdoren egoitzan izandako tiroketaren biktimen omenez.

Beste jarduera batzuk

Babesletza eta lidergoa 
2011n, La Mie Câline Basket Go txapelketaren babesle bihurtu zen, maila guztietako (departamendukoak, erregionalak eta nazionalak) gizonezkoen zein emakumezkoen taldeak biltzen dituen, gutxieneko kategorian, txapelketa nazionala (15 urtetik beherakoak). 

2015eko urtarrilan, Le Mans Sarthe Basketeko zuzendaritza batzorderako izendatzen dute Batum.

Emakumezkoen saskibaloia interesatzen zaio. Normandian, saskibaloi-kanpamenduak antolatzen ditu Marine Johannèsekin, bera bezala Pont-l'Évêque-n prestatutako jokalariarekin: «Rion nengoela (2016ko Olinpiar Jokoak) berarengana hurbildu nintzen hasierako zeremonian argazki bat ateratzeko».

Inbertsioak 
2013ko udaberrian, Caen Basket Calvadosen inbertitu zuen, gaztetan bertan jokatu baitzuen: «Caen-i gai-mailako kluba eskaini nahian». Proiektua, beraz, National 2. mailan jokatzen zuen eskualdeko kluba igotzea zen (2012-2013ko sasaoian).

2017an, ASVEL Lyon-Villeurbanne, besteak beste, Tony Parker-ekin batera, zeinak Nine Sports, LDLC ASVEL femeninoa eta «Tony Parker Adequat Academy» saskibaloi prestakuntza zentroa kontrolatzen dituen. Klubeko gizonezkoen eta emakumezkoen saskibaloiaz eta Akademiako saskibaloi eragile-zuzendari ere bihurtu zen.

2021eko irailan, Batumek lasterketako zaldien jabe izateko baimen ofiziala lortzen du Frantzian.

Ondorengoa 
2014ko ekainan, Malaunay hiriak izena eman zion gimnasio bati. Nicolas Batum inaugurazioan egon zen, baita Najat Vallaud-Belkacem Frantziako Kirol-ministroa ere.

Ondorengo klubak 

 2005 - 2008 : Le Mans Sarthe Basket ( Pro A )
 2008 - 2011 : Portland Trail Blazers ( NBA )
 2011 : SLUC Nancy (Pro A)
 2011 - 2015eko : Portland Trail Blazers (NBA)
 2015eko - 2020 : Charlotte Hornets (NBA)
 2020az geroztik : Los Angeles Clippers (NBA)

Sariak

Klubak 

 Etorkizuneko garaikurra 2005ean Le Mans-ekin
 2006an Garaileen astea Le Mans taldearekin.
 2006an Frantziako txapelduna Le Mansekin.
 2011n Txapeldunen partida  Nancyrekin.
 NBA Ipar-mendebaleko Mailako txapelduna 2015ean Portland-ekin

Selekzio nazionala

Olinpiar Jokoak
2020ko Udako Olinpiar Jokoetan, Tokio 2020an (Tokio), zilarrezko domina irabazi zuen Frantziako taldearekin AEBko taldearekin (urrezkoa) galduz eta Australiako taldea (brontzezkoa) garaituz. Hauek osatzen zuten taldea: Andrew Albicy, Nicolas Batum, Petr Cornelie, Nando de Colo, Moustapha Fall, Evan Fournier, Rudy Gobert, Thomas Heurtel, Timothé Luwawu-Cabarrot, Frank Ntilikina, Vincent Poirier eta Guerschon Yabusele-k.

Udako Olinpiar Jokoetako emaitzak
 

 Munduko Kopa :
  Espainiako 2014ko Munduko Kopan brontzezko domina .
  Brontzezko domina Txinan 2019ko Munduko Kopan .
 Europako txapelketa :
  Urrezko domina 2013ko Esloveniako Europako Txapelketan .
  Zilarrezko domina 2011ko Lituaniako Europako Txapelketan .
  Brontzezko domina 2015eko Europako Txapelketan Frantzian .
 Junior mailako Munduko Txapelketa (19 urtetik beherakoak) :
  Brontzezko domina 19 urtetik beherakoentzako Munduko Txapelketan 2007an Novi Saden, Serbian .
 18 urtetik beherakoen Europako Txapelketa :
  Urrezko domina 18 urtetik beherakoen Europako Txapelketan 2006an.
 18 urtetik beherakoen Europako Txapelketan parte hartzea 2005ean.
 16 urtetik beherakoen Europako Txapelketa :
  Urrezko domina 16 urtetik beherakoen Europako Txapelketan 2004an.
 Beste batzuk :
  Urrezko domina Alemaniako 18 urtez azpiko Mannheim Torneoan 2006an
 18 urtetik beherakoen Douai Txapelketan parte hartzea 2006an
 18 urtetik beherakoentzako Douai Txapelketan parte hartzea 2007an (hegaleko onena bozkatua)

Lorpen pertsonalak 

 2006an, 18 urte beherakoen Europako Txapelketan (Jokalari baliotsuenaren saria) JBS.
 2007-04-07an, Menphis-en, Nike Hoop Summit-en parte hartzea (23 puntukin saskiratzailerik onena).
 2007 eta 2008an, Pro A-ko etorkizun hoberena duen jokalari bezala aukeratua.
 2007ko martxoan, Pro-A mailako hileko jokalaririk hoberena bezala aukeratua.
 2011n Txapeldunen partidako JBS (Jokalari baliotsuenaren saria) izendatu zuten.
 2011ko azaroan, Pro-A mailako hileko jokolaririk hoberena bezala aukeratu zuten.
 2011-2012ko Euroligako 2. eta 4. eguneko jokalaririk hoberena bezala aukeratu zuten et 4.
 2014an, Espainian, 2014ko Munduko Kopako boskoterik hoberenetakoan aukeratua.
 2015eko azaroko 2. astean, behin, NBAko Ekialdeko Konferentziako asteko jokalaririk hoberena bezala aukeratua.
 2021an, Alain Gilles Txapelketa.

Erreferentziak

Kanpo estekak 

 Kirolari buruzko bitartekoak: 
 Frantziako saskibaloi txapelketa Artxibatua
 Nazioarteko Olinpiar Batzordea Artxibatua
 EspritBleu Artxibatua
 Probalariak Artxibatua
 Saskibaloi-erreferentzia (NBAko jokalariak) Artxibatua 
 Saskibaloi-erreferentzia (NBAtik landako jokalariak) Artxibatua 
 DraftExpress Artxibatua 
 ESPN (American Basketball Association) Artxibatua 
 Eurobasket (jokalariak) Artxibatua 
 Euroliga (joalariak) Artxibatua 
 Nazioarteko Saskibaloi Federazioa Artxibatua 
 National Basketball Association Artxibatua 
 Olympedia Artxibatua 
 RealGM (jokalariak) Artxibatua 
 «Nicolas Batum» Wikipedia 
 

Los Angeles Clippers-en jokalariak
2020ko Udako Olinpiar Jokoetako saskibaloilariak
Charlotte Hornets-en jokalariak
Portland Trail Blazers-en jokalariak
2020ko Udako Olinpiar Jokoetako dominadunak
Olinpiar Jokoetako dominadunak saskibaloian
Frantziako saskibaloi jokalariak
2016ko Udako Olinpiar Jokoetako saskibaloilariak
2012ko Udako Olinpiar Jokoetako saskibaloilariak